CELEX: 21986A0618(03)
Language: hu
Date: 1984-07-10 00:00:00
Title: Jegyzőkönyv az atlanti tonhalfélék védelméről szóló nemzetközi egyezmény részes államai meghatalmazottjainak konferenciájához csatolt záróokmányhoz (Párizs, 1984. július 9. és 10.)

Fontos jogi nyilatkozat

|

21986A0618(03)

Hivatalos Lap L 162 , 18/06/1986 o. 0041 - 0041 finn különkiadás fejezet 11 kötet 11 o. 0269  svéd különkiadás fejezet 11 kötet 11 o. 0269 

		Jegyzőkönyvaz atlanti tonhalfélék védelméről szóló nemzetközi egyezmény részes államai meghatalmazottjainak konferenciájához csatolt záróokmányhoz(Párizs, 1984. július 9. és 10.)I. Az atlanti tonhalfélék védelméről szóló nemzetközi egyezmény XIV., XV. és XVI. cikke a következőképpen módosul:XIV. cikk(1) Ezt az egyezményt bármely olyan kormány, amely az Egyesült Nemzetek Szervezetének tagja, valamint az Egyesült Nemzetek bármely szakosított intézménye aláírhatja. Az a kormány, amelyik ezt az egyezményt nem írja alá, bármikor csatlakozhat hozzá.(2) Ezt az egyezményt az aláíró országok alkotmányuknak megfelelően megerősítik vagy jóváhagyják. A megerősítő, jóváhagyó vagy csatlakozási okiratot az ENSZ Élelmezési és Mezőgazdasági Szervezetének főigazgatójánál helyezik letétbe.(3) Ez az egyezmény hét kormány megerősítő, jóváhagyó vagy csatlakozási okiratának letétbe helyezésével lép hatályba, a megerősítő, jóváhagyó vagy csatlakozási okiratot ezt követően letétbe helyező kormányok tekintetében pedig ez utóbbi okiratok letétbe helyezésekor lép hatályba.(4) Ezt az egyezményt bármely, az egyezmény által szabályozott ügyekben hatáskörrel – beleértve ezen ügyek tekintetében a szerződéskötési jogkört – felruházott állam által létrehozott kormányközi gazdasági integrációs szervezet aláírhatja, illetve csatlakozhat hozzá.(5) A hivatalos megerősítő vagy csatlakozási okirat letétbe helyezésével a (4) bekezdésben említett bármely szervezet szerződő féllé válik, amelyet az egyezmény rendelkezései tekintetében ugyanolyan jogok és kötelezettségek illetnek meg, mint a többi szerződő felet. Az egyezmény szövegében a IX. cikk (3) bekezdésében az "állam" kifejezésre, illetve a preambulumban és a XIII. cikk (1) bekezdésében a "kormány" kifejezésre történő hivatkozást ily módon kell értelmezni.(6) Amennyiben egy, a (4) bekezdésben említett szervezet válik az egyezményt aláíró szerződő féllé, e szervezet tagállamai és az ahhoz a jövőben csatlakozó tagállamok megszűnnek az egyezmény részesei lenni; ezen államok e célból írásban értesítik az ENSZ Élelmezési és Mezőgazdasági Szervezetének főigazgatóját.XV. cikkAz ENSZ Élelmezési és Mezőgazdasági Szervezetének főigazgatója a XIV. cikk (1) bekezdésében említett valamennyi kormányt és az ugyanezen cikk (4) bekezdésében említett valamennyi szervezetet tájékoztatja a megerősítő, jóváhagyó, hivatalos megerősítő, illetve csatlakozási okiratok letétbe helyezéséről, az egyezmény hatálybalépéséről, a módosításra irányuló javaslatokról és a módosítások elfogadásáról szóló értesítésekről, illetve a módosítások hatálybalépéséről, valamint a visszavonásra vonatkozó értesítésekről.XVI. cikkEzen egyezmény eredeti példányát az ENSZ Élelmezési és Mezőgazdasági Szervezetének főigazgatójánál helyezik letétbe, aki a XIV. cikk (1) bekezdésében említett kormányok, valamint ugyanezen cikk (4) bekezdésében említett szervezetek részére elküldi annak hitelesített másolatát.II. A jegyzőkönyv eredeti szövegét, amelynek angol, francia és spanyol nyelvű változata egyaránt hiteles, az ENSZ Élelmezési és Mezőgazdasági Szervezetének főigazgatójánál kell letétbe helyezni. A jegyzőkönyvet 1984. szeptember 10-ig lehet aláírni Rómában. Az atlanti tonhal védelméről szóló nemzetközi egyezménynek azok a szerződő felei, amelyek az említett időpontig nem írják alá a jegyzőkönyvet, mindazonáltal bármikor letétbe helyezhetik elfogadó okiratukat. Az ENSZ Élelmezési és Mezőgazdasági Szervezetének főigazgatója az atlanti tonhal védelméről szóló nemzetközi egyezmény szerződő felei számára elküldi a jegyzőkönyv hitelesített másolatát.III. A jegyzőkönyv akkor lép hatályba, amikor valamennyi szerződő fél letétbe helyezi az ENSZ Élelmezési és Mezőgazdasági Szervezetének főigazgatójánál a jóváhagyó, megerősítő vagy elfogadó okiratot. E tekintetben az atlanti tonhal védelméről szóló nemzetközi egyezmény XIII. cikke (1) bekezdésének utolsó mondatában meghatározott rendelkezéseket értelemszerűen kell alkalmazni. A hatálybalépés napja az utolsó okirat letétbe helyezését követő 30. nap.Kelt Párizsban, 1984. július 10-én.--------------------------------------------------